Source: http://eur-lex.europa.eu/LexUriServ/LexUriServ.do?uri=CELEX:31996L0047:RO:NOT
Timestamp: 2013-12-08 15:17:47+00:00
Document Index: 35850800

Matched Legal Cases: ['articolul 3', 'articolul 2', 'articolul 189', 'Articolul 1', 'articolul 2', 'articolul 2']

EUR-Lex - 31996L0047 - RO
Directiva 96/47/CE a Consiliului din 23 iulie 1996 de modificare a Directivei 91/439/CEE privind permisele de conducere
JO L 235, 17.9.1996, p. 1-5 (ES, DA, DE, EL, EN, FR, IT, NL, PT, FI, SV)
ediţie specială în limba cehă: capitol 07 volum 002 p. 467 - 471
ediţie specială în limba estonă: capitol 07 volum 002 p. 467 - 471
ediţie specială în limba maghiară capitol 07 volum 002 p. 467 - 471
ediţie specială în limba lituaniană: capitol 07 volum 002 p. 467 - 471
editie speciala in limba letona: capitol 07 volum 002 p. 467 - 471
editie speciala in limba malteza: capitol 07 volum 002 p. 467 - 471
editie speciala in limba poloneza: capitol 07 volum 002 p. 467 - 471
editie speciala in limba slovaca: capitol 07 volum 002 p. 467 - 471
ediţie specială în limba slovenă: capitol 07 volum 002 p. 467 - 471
ediţie specială în limba bulgară: capitol 07 volum 04 p. 68 - 72
editie speciala in limba româna: capitol 07 volum 04 p. 68 - 72
a documentului: 23/07/1996
a intrării în vigoare: 18/09/1996; intrare în vigoare data publicării + 1 a se vedea articolul 3
a transpunerii: 30/06/1996; a se vedea articolul 2
directivă de modificare SYN 92009
31991L0439 modificare adăugare anexă 1BIS de la 18/09/1996
31991L0439 modificare completare articol 1.1 de la 18/09/1996
31991L0439 modificare completare articol 2.3 de la 18/09/1996
31991L0439 modificare adăugare articol 2.4 de la 18/09/1996
51995PC0166 adoptare Afișare măsuri naționale de executare
din 23 iulie 1996
hotărând în conformitate cu procedura menționată la articolul 189c din tratat [3],
întrucât Directiva 91/439/CEE a Consiliului din 29 iulie 1991 privind permisele de conducere [4] prevede că permisele de conducere se stabilesc în conformitate cu modelul comunitar descris în anexa I la directiva menționată anterior;
întrucât este necesară introducerea unui model alternativ pentru a se ține cont de practicile existente și pentru a răspunde dorințelor anumitor state membre;
întrucât, în contextul recunoașterii reciproce a permiselor, este necesar să se asigure compatibilitatea și interoperabilitatea acestor permise pe întreg teritoriul Comunității; întrucât, în acest scop, introducerea, în mod individual, a tehnologiei informației la nivelul modelului de permis comunitar ar trebui să fie evitată, lăsând, în același timp, posibilitatea introducerii ulterioare a unui microprocesor sau dispozitiv informatizat similar;
întrucât ar trebui să li se dea statelor membre posibilitatea de a înregistra, într-un loc special, informații care nu sunt direct legate de administrarea permiselor de conducere sau de siguranța rutieră, în sensul că aceste înregistrări să se facă sub rezerva acordului specific, în scris, al titularului;
întrucât, în ceea ce privește specificațiile tehnice ale modelului de permis de conducere comunitar, prezenta directivă aplică "noua abordare" la nivelul armonizării tehnice prin stabilirea unui cadru general pentru specificații, lăsând cerințele detaliate în seama procedurilor de standardizare industrială,
1. Articolul 1 alineatul (1) și articolul 2 alineatul (3) se modifică prin adăugarea cuvintelor "sau Ia" după cuvintele "anexa I";
2. La articolul 2 se adaugă următorul alineat:
"(4) Fără a aduce atingere dispozițiilor pe care le adoptă Consiliul în acest sens, modelul permiselor de conducere stabilit în anexele I și Ia nu poate conține nici un dispozitiv electronic informatizat."
3. Se adaugă anexa Ia conform anexei la prezenta directivă.
(1) După consultarea Comisiei, statele membre pun în aplicare actele cu putere de lege și actele administrative necesare pentru a se conforma prezentei directive până cel târziu la 1 iulie 1996. Statele membre informează imediat Comisia cu privire la aceasta.
Când statele membre adoptă aceste dispoziții, ele conțin o trimitere la prezenta directivă sau sunt însoțite de o astfel de trimitere în momentul publicării lor oficiale. Statele membre stabilesc modalitatea de efectuare a acestei trimiteri.
Adoptată la Bruxelles, 23 iulie 1996.
[1] JO C 21, 25.1.1996, p. 4 șiJO C 54, 23.2.1996, p. 5.
[2] JO C 301, 13.11.1996, p. 22 șiJO C 204, 15.7.1996, p. 20.
[3] Avizul Parlamentului European din 16 noiembrie 1995 (JO C 323, 4.12.1995, p. 109), Poziția comună a Consiliului din 26 februarie 1996 (JO C 120, 24.4.1996, p. 1) și Decizia Parlamentului European din 6 iunie 1996 (JO C 181, 24.6.1996, p. 16).
[4] JO L 237, 24.8.1991, p. 1, astfel cum a fost modificată ultima dată prin Directiva 94/72/CE (JO L 337, 24.12.1994, p. 86).
DISPOZIȚII PRIVIND MODELUL COMUNITAR AL PERMISELOR DE CONDUCERE
(Alternativă la modelul din anexa I)
1. Caracteristicile fizice ale permisului de conducere comunitar tip sunt conforme cu standardele ISO 7810 și ISO 7816-1.
Metodele de testare a caracteristicilor permiselor de conducere în scopul verificării conformității acestora cu standardele internaționale sunt conforme cu standardul ISO 10373.
2. Permisul are două fețe:
Pagina 1 cuprinde:
(a) cuvintele "Permis de conducere" tipărite cu caractere mari în limba sau limbile statului membru care emite permisul;
(b) denumirea statului membru care emite permisul (opțional);
(c) semnul distinctiv al statului membru care emite permisul, tipărit în negativ într-un dreptunghi albastru și înconjurat de douăsprezece stele galbene; semnele distinctive sunt următoarele:
UK : Regatul Unit,
(d) informații specifice permisului emis, numerotate după cum urmează:
4. (a) data emiterii permisului;
(b) data expirării permisului;
(d) un număr diferit de cel de la rubrica 5, în scopuri administrative (opțional);
8. adresa de reședință, de domiciliu sau adresa poștală (opțional);
9. (sub)categoria (categoriile) de vehicul(e) pe care titularul are dreptul să o (le) conducă (categoriile naționale trebuie să fie tipărite diferit de categoriile armonizate);
(e) cuvintele "modelul Comunităților Europene" în limba (limbile) statului membru emitent al permisului și cuvintele "Permis de conducere" în celelalte limbi comunitare, tipărite cu roz pe fundalul permisului:
(f) Culorile de referință:
— albastru : Pantone Reflex Blue;
— galben : Pantone Yellow.
Pagina 2 cuprinde:
(a) 9. (sub)categoria (categoriile) de vehicul(e) pe care titularul are dreptul să o (le) conducă (categoriile naționale trebuie să fie tipărite cu caractere diferite de categoriile armonizate);
10. data primei emiteri a fiecărei (sub)categorii (această dată trebuie repetată pe un permis nou atunci când este înlocuit sau schimbat ulterior);
11. data expirării fiecărei (sub)categorii;
12. informații suplimentare/restricții, sub formă codificată, referitoare la (sub)categoria respectivă;
— codurile 1 – 99 : codurile comunitare armonizate;
— codurile 100 și peste 100 : coduri naționale valabile numai pentru conducerea pe teritoriul statului membru care emite permisul.
Dacă un cod se aplică tuturor (sub)categoriilor pentru care este emis permisul, acesta poate fi tipărit în coloanele 9, 10 și 11;
13. conform alineatului (3) litera (a) din prezenta anexă, un spațiu rezervat pentru înregistrările posibile, făcute de către statul membru gazdă, ale unor informații esențiale pentru administrarea permisului;
14. un spațiu rezervat pentru înregistrări posibile, de către statul membru care emite permisul, ale unor informații esențiale pentru administrarea permisului sau referitoare la siguranța rutieră (opțional). Dacă informațiile se referă la unul din titlurile din prezenta anexă, acestea ar trebui să fie precedate de numărul titlului respectiv.
Cu acordul special scris al titularului, în acest spațiu se mai pot adăuga și informații care nu se referă la administrarea permisului de conducere sau la siguranța rutieră; această adăugare nu modifică în nici un fel utilizarea modelului ca permis de conducere.
(b) o explicație a rubricilor numerotate care apar în paginile 1 și 2 ale permisului [cel puțin a rubricilor. 1, 2, 3, 4 (a), 4 (b), 4 (c), 5, 10, 11 și 12];
Dacă un stat membru dorește să facă înregistrările în altă limbă națională decât una din următoarele limbi: daneză, olandeză, engleză, finlandeză, franceză, germană, greacă, italiană, portugheză, spaniolă sau suedeză, acesta întocmește o versiune bilingvă a permisului, utilizând una dintre limbile menționate anterior, fără a aduce atingere celorlalte dispoziții din prezenta anexă;
(c) se rezervă un spațiu în modelul de permis comunitar pentru a permite o posibilă introducere a unui microprocesor sau dispozitiv informatizat similar.
3. Dispoziții speciale
(a) În cazul în care titularul permisului de conducere emis de un stat membru conform prezentei anexe își are reședința în alt stat membru, acel stat membru poate înregistra în permis informațiile esențiale pentru administrarea acestuia, cu condiția să înregistreze acest tip de informații și în permisele pe care le emite și cu condiția să existe suficient spațiu în acest scop.
(b) După consultarea Comisiei, statele membre pot adăuga culori sau marcaje, precum și coduri de bare, simboluri naționale și caracteristici de securitate, fără a aduce atingere celorlalte dispoziții din prezenta anexă.
În contextul recunoașterii reciproce a permiselor de conducere, codul de bare nu poate conține alte informații decât cele care pot fi deja citite pe permisul de conducere sau care sunt esențiale în procesul de emitere a permisului.
MODEL DE PERMIS DE CONDUCERE DIN COMUNITATE
SPECIMEN DE PERMIS DE CONDUCERE DIN COMUNITATE
Permis de conducere belgian (pentru informare)